EkBass/fiwiki-20250220-pages-articles huggingface dataset:
Kemiläinen

Kemiläinen voi tarkoittaa: * Aira Kemiläinen (1919–2006), historioitsija ja professori * Juho Arvi Kemiläinen (1884–1941), kirjastonhoitaja ja -johtaja, päätoimittaja * Lauri Kemiläinen (1886–1946), runoilija ja kääntäjä, opettaja * Heikki Kemiläinen (s. 1943), rata-autoilija * Matti J. Kemiläinen (1941–2022), rata-autoilija * Umar Kemiläinen (ent. Veli-Matti Kemiläinen, s. 1982), nyrkkeilijä * Valtteri Kemiläinen (s. 1991), jääkiekkopuolustaja ja olympiavoittaja. Luokka:Luettelot henkilöistä sukunimen mukaan
Henttonen

Henttonen voi tarkoittaa: * Aki Henttonen (s. 1991), pikajuoksija * Antti Henttonen (1922–2022), opetusneuvos * Kirsti Henttonen (1916–2005), kirjailija * Toni Henttonen (s. 1994), jääkiekkoilija
Cinco de Mayo

Cinco de Mayo () on osissa Meksikoa ja Yhdysvalloissa 5. toukokuuta vietettävä juhlapäivä, joka juontaa juurensa 5. toukokuuta 1862 ranskalaisia vastaan käytyyn Pueblan taisteluun. Alun perin juhlapäivää vietettiin Pueblan osavaltion seudulla, ei niinkään muualla Meksikossa. 1900-luvun jälkipuoliskolla siitä tuli kuitenkin erityisen suosittu Yhdysvaltojen meksikolaistaustaisen väestönosan keskuudessa, ja sen suosion alku on liitetty meksikolaisten olutmerkkien, kuten Modelon Coronan, mainoskampanjoihin. ==Tausta== Meksikon liberaalit olivat voittaneet vuosina 1858–1860 käydyn niin sanotun kolmen vuoden sodan, ja kesäkuussa 1861 maan presidentiksi oli noussut Jesús Gonzáles Ortega. Sodan jäljiltä valtion kassa oli kuitenkin tyhjentynyt. Heinäkuussa 1861 maa joutuikin ilmoittamaan valtionvelan maksujen lykkäämisestä. Ilmoitus suututti sotaa rahoittaneet ulkomaat, ja lokakuussa 1861 Englanti, Ranska ja Espanja sopivat joukkojensa lähettämisestä Meksikoon maan hallituksen painostamiseksi. Englantilaiset ja espanjalaiset olivat vetäytyneet huhtikuuhun 1862 mennessä, mutta Napoleon III:n Ranskan joukot olivat vielä jääneet maahan. Ranskalaiset pyrkivät asettamaan maahan monarkian arkkiherttua Maksimilianin alaisuudessa. Ulkovaltojen miehittämästä Veracruzin satamakaupungista käsin ranskalaisjoukot alkoivat edetä sisämaahan päin odottaen kohtaavansa vain pienimuotoista vastarintaa. 5\. toukokuuta 1862 kenraali Ignacio Zaragozan johtamat meksikolaiset voittivat kuitenkin ranskalaiset Pueblassa hieman maan pääkaupunki Méxicosta kaakkoon. Taistelun voitto ei päättänyt varsinaista sotaa, vaan ranskalaiset ajettiin maasta vasta viisi vuotta myöhemmin. Taistelusta tuli kuitenkin meksikolaisen vastarinnan symboli. ==Juhlinta nykyisin== Cinco de Mayo eli suom. 5. toukokuuta oli sittemmin taistelun mukaan juhlittu merkkipäivä Pueblan osavaltion seudulla. Itse Pueblan kaupunki sai uuden nimen Puebla de Zaragoza meksikolaisia komentaneen kenraalin mukaan. Juhlapäivänä seudulla järjestetään esimerkiksi paraateja ja taistelun lavastuksia. Päivää ei kuitenkaan pitkään aikaan juurikaan juhlittu Pueblan osavaltion ulkopuolella muualla Meksikossa. Päivä tuli kuitenkin sittemmin erityisen tunnetuksi Yhdysvalloihin siirtyneiden meksikolaisten maahanmuuttajien keskuudessa. Vuonna 1989 meksikolaiset Yhdysvaltoihin viedyt olutmerkit, kuten Modelon Corona, alkoivat käyttää päivää markkinoinnissaan. Päivän nykyinen juhlinta Yhdysvalloissa liittyy edelleen kiinteästi meksikolaiseen olueen, jonka kulutus kasvaa 5. toukokuuta huomattavasti. Suosion ohella päivä on saanut osakseen jonkin verran kritiikkiä esimerkiksi stereotyyppien levittämisestä ja suuresta alkoholin kulutuksesta. Cinco de Mayo sekoitetaan joskus Meksikon itsenäisyyspäivään, jota vietetään 16. syyskuuta. ==Lähteet== == Aiheesta muualla == Luokka:Toukokuun juhlapäivät Luokka:Meksikolainen kulttuuri Luokka:Yhdysvaltalaiset juhlapäivät
Nidau

Nidau on kunta ja vanha tiheästi asuttu kaupunki Luoteis-Sveitsissä Bernin kantonissa. Siellä on vajaat 7 000 asukasta. == Sijainti == Nidau sijaitsee Bieljärven pohjoispäässä Thiellejoen ja Nidau–Büren-kanavan varrella Biel/Biennen eteläpuolella. Nidau muodostaa yhtenäisen taajama-alueen naapurikuntiensa Portin ja Biel/Biennen kanssa. == Historiaa == Nidausta on löydetty jäännöksiä neoliittisen kivikauden ja pronssikauden asutuksesta. Nidau on vanha markkinapaikka, ja sillä on ollut kaupunkioikeudet 1300-luvulta alkaen.. == Liikenne == Moottoritie A5 Neuchâtelista Solothurniin kulkee Nidaun pohjoispuolitse. Aare Seeland mobilin rautatie Bieljärven itäpuolitse Bielistä Insiin kulkee Nidaun poikki; kunnan alueella on Nidaun ja Beundenin asemat. Kesäkaudella, toukokuulta lokakuulle, Biel–Nidau–Port–Solothurn- reittiä kulkee risteilylaivoja. == Lähteet == * === Viitteet === == Aiheesta muualla == Luokka:Bernin kantonin kunnat Luokka:Sveitsin kaupungit
Beauregardin piirikunta

Beauregardin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 36 928 vuonna 2017 ja sen pinta-ala on 3 020 neliökilometriä. Piirikunnan hallintokeskus DeRidder on myös sen suurin kaupunki. Piirikunta on saanut nimensä Konfederaation kenraali P. G. T. Beauregardilta. == Asukkaat == Piirikunnan asukkaista 79,8 prosenttia on valkoisia, 13 prosenttia mustia ja 3,57 prosenttia latinalaisamerikkalaisia. 4,13 prosenttia puhuu muita kieliä kuin englantia. 98,5 prosenttia asukkaista on Yhdysvaltain kansalaisia. Piirikunnan väestön keski-ikä on 37,4 vuotta. ==Kuvia piirikunnasta== Tiedosto:BeauregardCourthouse.jpg|Piirikunnan oikeustalo. Tiedosto:First United Methodist Church (1 of 1).jpg|Metodistikirkko DeRidderissä. ==Lähteet== Luokka:Louisianan piirikunnat
Zala Kralj & Gašper Šantl

Zala Kralj & Gašper Šantl on vuonna 2018 perustettu slovenialainen duo, jonka muodostavat Zala Kralj ja Gašper Šantl. Duo edusti Sloveniaa kappaleella "Sebi" vuoden 2019 Eurovision laulukilpailussa Tel Avivissa. Duo sai ensimmäisessä semifinaalissa 167 pistettä sijoittuen kuudenneksi ja pääsi finaaliin. Finaalissa pisteitä tuli 106 lopullisen sijoituksen ollessa 15. Aluksi Kralj oli vieraileva laulaja Šantlin kirjoittamilla ja tuottamilla kappaleilla, mutta vuonna 2018 he päättivät yhdistyä duoksi. Vuoden 2018 aikana duo julkaisi singlet "Valovi", "Baloni" ja "S teboi", ja vuoden 2019 helmikuussa duo julkaisi ensimmäisen EP-levynsä Štiri. Kesäkuussa 2019 duolta tuli single "Come to me" joka on duon ensimmäinen englanninkielinen julkaisu. Myöhemmin lokakuussa duolta julkaistiin myös single "signals". Helmikuussa 2020 Duo julkaisi ensimmäisen albuminsa. Albumi on jaettu kahteen osaan. Ensimmäinen koostuu slovenialaisista kappaleista valovi, baloni, s teboi, sebi sekä coverista novo sonce. Toinen osa koostuu englanniksi laulettavista biiseistä come to me, signals, me&my; boi, box sekä coverista hazey. == Jäsenet == * Zala Kralj – päälaulaja ja sampleri. * Gašper Šantl – kitara, sampleri ja tuottaja. == Diskografia == === EP:t === Nimi Julkaisutiedot Štiri *Julkaistu: 16. helmikuuta 2019 *Formaatti: digitaalinen lataus *Levy-yhtiö: Universal Music Slovenia === Singlet === Nimi Vuosi Listasijoitukset Albumi Alkuperäinen esittäjä SLO "Valovi" 2018 - Štiri -EP (ovat myös osa albumia 4) - "Baloni" 2018 - Štiri -EP (ovat myös osa albumia 4) - "S teboi" 2018 - Štiri -EP (ovat myös osa albumia 4) - "Sebi" 2019 6 Štiri -EP (ovat myös osa albumia 4) - "Come to me" - 4 - "Signals" - - novo sonce 2020 - dan d me&my; boi - - box - - hazey - glass animals == Lähteet == Luokka:Slovenialaiset yhtyeet Luokka:Slovenian euroviisuedustajat Luokka:Vuoden 2019 euroviisuedustajat Luokka:Duot
Harrisonin piirikunta (Mississippi)

Harrisonin piirikunta () on Yhdysvaltojen Mississippiin osavaltiossa sijaitseva piirikunta. Sen väkiluku oli 36 928 vuonna 2017 ja sen pinta-ala on 2 528 neliökilometriä. Biloxi ja Gulfport ovat piirikunnan hallintokeskukset. Piirikunta on saanut nimensä Yhdysvaltain presidentti William Henry Harrisonilta. == Väestö == Piirikunnan asukkaista 64,9 prosenttia on valkoisia, 23,6 prosenttia mustia ja 5,32 prosenttia latinalaisamerikkalaisia. 6,88 prosenttia puhuu myös muita kieliä kuin englantia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 35,7 vuotta. ==Kuvia piirikunnasta== Tiedosto:Biloxi Casinos.JPG|Kasinorakennuksia Biloxissa. Tiedosto:Air force globemasters unload supplies in mississippi aug 31 2005.jpg|Keeslerin lentotukikohta piirikunnassa. ==Lähteet== == Aiheesta muualla == Luokka:Mississippin piirikunnat
Sebi (kappale)

Sebi on Zala Kralj & Gašper Šantlin esittämä kappale, jolla he edustivat Sloveniaa vuoden 2019 Eurovision laulukilpailussa. Kappale kilpaili Euroviisujen finaalissa, jossa se sai 105 pistettä ja saavutti sijan 15. == Lähteet == Luokka:Slovenian euroviisuedustuskappaleet Luokka:Vuoden 2019 euroviisuedustuskappaleet
Espoon kaupungintalo

Espoon kaupungintalo oli vuonna 1971 valmistunut ja vuonna 2022 purettu julkinen rakennus Espoon keskuksessa. == Historia == Espoon keskuksen suunnittelu käynnistyi vuonna 1966 julistetusta kansainvälisestä arkkitehtuurikilpailusta. Sen voitti puolalainen arkkitehtiryhmä, jonka ehdotusta kehitettiin edelleen vuosina 1967–1972. Kauppalantaloksi alun perin tarkoitettu toimistotalo oli ensimmäinen rakennus suuressa Espoon keskus -hankkeessa Muuralan kupeessa. Sen rakennuspaikaksi valittiin Lagstadin koululta kohti rautatietä viettävä mäki niin, että rakennuksen pääty tuli kohti rautatietä. Suunnittelijaksi valittiin arkkitehtitoimisto Castrén–Jauhiainen–Nuuttila. Taloon rakennettiin osittain neljä ja osittain viisi kerrosta sekä lisäksi kaksi niin sanottua terassikerrosta. Kaupungintalon pohjoispuolelle nousi vuonna 1979 saman arkkitehtitoimiston suunnittelema valtuustotalo. Lähes tuhannen kaupungin työntekijän käyttämä rakennus tyhjennettiin sisäilmaongelmien ja vesivuotojen takia elokuussa 2008. Kahta vuotta myöhemmin valtuusto päätti äänin 42–24, että taloa ei peruskorjata vaan se puretaan. Valitusten takia päätöstä ei pantu täytäntöön. Muun muassa ely-keskus vaati valituksessaan kaupungintalon suojelemista asemakaavassa. Marraskuussa 2014 valtuusto päätti, että kaupungintalon tontin käytöstä tuodaan sen käsittelyyn eri vaihtoehdot js laskelmat niiden rakennus- ja käyttökustannuksista. Tammikuussa 2018 valtuusto päätti kolmen pöydällejättöpäätöksen jälkeen, että pitkään tyhjillään ollut talo puretaan. Tästäkin päätöksestä valitettiin,https://www.lansivayla.fi/paikalliset/2355824 Kaupungintalon purkaminen viivästyy edelleen mutta elokuussa 2022 talon rungon purku pääsi alkamaan. Viereinen Virastotalo 1 purettiin vuonna 2013 ja Virastotalo 2 vuonna 2021. https://www.lansivayla.fi/paikalliset/3127838 Virastotalo 2:n purku. == Espoolaistentalo == Virastotalo 2:n tontille suunnitellaan uutta Espoolaistentaloa. Siinä yhdistyisivät kaupungin hallinnolliset tilat, monipuoliset palvelut, kulttuuri- ja liiketilat sekä päätöksentekoa ja asukasyhteistyötä palvelevat tilat. Talon rakentaminen alkaa vuonna 2026, ja tavoitteena on ottaa se käyttöön vuoden 2028 aikana. Rakennuksen pää- ja arkkitehtuurisuunnittelusta vastaavat Lundén Architecture Company ja arkkitehtitoimisto Cobe ja sen rakennesuunnittelusta A-Insinöörit. == Lähteet == Luokka:Espoon rakennukset ja rakennelmat Luokka:Espoon keskus Luokka:Suomen kaupungintalot Luokka:Suomen entiset rakennukset ja rakennelmat
Bopa

Bopa on kylä Beninin lounaisosassa, Monon departementin ja piirikunnan samanniminen prefektuuri. == Maantiede == Piirikunta rajautuu pohjoisessa Dogbon ja Lalon piirikuntiin, etelässä Comèen ja Houéyogbéen, idässä Couffo- jokeen ja Ahémé-järveen sekäAlladan ja Kpomassèn piirikuntiin, ja lännessäLokossan ja Houéyogbén piirikuntiin. Bopan piirikunnan pinta-ala on 365 km2, joka on 22,74 prosenttia Monon departementin alueesta. Siinä on seitsemän (7) arrondissementtia, joissa on 60 paikkakuntaa: Agbodji (7 kylää) - Badazouin (9 kylää) - Bopa (13 kaupunkialuetta) - Gbakpodji (6 kylää) - Lobogo (11 kylää) - Possotomè (7 kylää) ja Yègodoé (7 kylää). Piirikunnan pääkaupunki on Bopa. == Väestö == Vuoden 2013 väestönlaskennassa piirikunnassa oli 96 281 asukasta. == Historia == Bopan nimi juontuu vanhasta naisesta, joka oli muinoin seudun ainoa myyjä "Agbo" (Bouc). == Talous == Bopan piirikunnan talous on jakautunut viralliseen ja epäviralliseen. Virallinen talous koostuu SONACOP-tuotteiden varastoista, sementtivarastoista, kivennäisveden pullotusyksiköstä, sahasta, leipomosta, kylmähuoneesta, lääkevarastoista, Ahémén kylähotellista ja hostelleista. Epävirallinen talous vaikuttaa suurimmassa osassa väestöä, se kattaa valmistettujen tuotteiden, kuten bensiinin, moottorien varaosien, ateriapalveluiden ja virvokkeiden, käsityön, moottoripyörätaksen ja autojen kuljetukset, myllyt ja pienet kaupat. Epävirallisella sektorilla on enemmän toimijoita kuin virallisella, mikä vaikuttaa kunnan talousarvioon, koska epävirallisen talouden toimijat eivät maksa veroja ja niitä on vaikea valvoa. Virallisella taloussktorilla vallitsee epäreilu kilpailu, joka ei edistä kannattavuutta. Maaseutuväestön tuotanto on tavallisesti taloudellisti vähäistä. Maatalousvälineet ovat alkeellisia tai vanhentuneita. Niiden tehottomuutta lisäävät vanhentuneet maataloustuotannon menetelmät. Maatalouden, karjan, kalastuksen, polttopuun ja hiilen tuotanto kaipaa jalostamista. File:Bopa-31 juillet 1999 (2).jpg|Katu Bopassa, 1999. File:Bopa-31 juillet 1999 (1).jpg|Näkymä Ahémé-järvelle. Tiedosto:Pêcheurs_à_Gbakpodji_au_Bénin.jpg|Kalastajat Gbakpodjissa. File:Bopa-31 juillet 1999 (3).jpg|Maantie Bopassa. File:View to lake Ahémé.jpg|Näkymä Aheme-järvelle etelästä. == Lähteet == == Aiheesta muualla == * Cave-Lewis, Brett L., "Exploring girls' education and Vodoun in Bopa, Benin" (2006). Capstone Collection. 646. * Luokka:Beninin kaupungit
Lahnuksen yhteiskoulu

Lahnuksen yhteiskoulu oli Espoon Lahnuksessa vuosina 1966–1977 toiminut yksityinen oppikoulu. Sen ylläpitäjänä oli ensin Espoon kauppala ja vuodesta 1972 Espoon kaupunki. Koulu toimi ensimmäisen lukuvuoden kesäsiirtolana käytetyllä Luukin alueella sijainneessa vanhassa kansakoulurakennuksessa, kunnes se sai 1967 oman koulutalon Lahnukseen Vihdintien ja Vanha(n)kyläntien risteykseen. Ensimmäisenä lukuvuonna oppilaita oli 57 ja opettajia yhdeksän, kun neljä vuotta myöhemmin oppilaita oli jo 304 ja opettajia 19. Koulua laajennettiin 1968 ja 1972. Espoon siirtyessä peruskoulujärjestelmään 1977 koulu lakkautettiin, ja sen toimintaa jatkoi keskikoulun osalta Pohjois-Espoon koulu ja lukion osalta Pohjois-Espoon lukio. Lyhytikäisestä koulusta ehti valmistua ylioppilaita vain muutamana vuonna 1970-luvun keskivaiheilla, muiden muassa tuleva pääministeri Matti Vanhanen vuonna 1975. Lahnuksen yhteiskoulun rehtorina toimi 1966–1970 Mauri Alasaari ja 1970–1977 Juhani Turjanmaa. Huhtikuussa 1974 Lahnuksen yhteiskoulu onnistui saamaan esiintyjäksi Chilen sotilasvallankaappauksen myötä Eurooppaan asettuneen Inti-Illimani-yhtyeen, joka esiintyi Suomessa myös Vanhalla ylioppilastalolla. Keväällä 1975 kouluun perustettiin Suomen Etyk-isännyyden kunniaksi maan koulujen ensimmäinen rauhankomitea, jonka tehtävänä oli levittää tietämystä Etyk-prosessin päätöksistä ja vaikutuksista. Toimikuntaan kuului oppilaita, opettajia, vanhempia ja koulun hallintohenkilökuntaa. ==Lähteet== Luokka:Espoon oppilaitokset Luokka:Lahnus
Starflight

Starflight on Binary Systemsin kehittämä ja Electronic Artsin julkaisema avaruussimulaatio- ja roolipeli. Peli on julkaistu vuonna DOS:lle ja myöhemmin Amigalle, Atari ST:lle, Commodore 64:lle, Macintoshille ja Sega Mega Drivelle. Pelille on julkaistu seuraaja Starflight 2: Trade Routes of the Cloud Nebula. == Pelaaminen == Peliä on kuvattu avaruusalukselle sijoitetuksi roolipeliksi. Pelaaja aloittaa valitsemalla miehistön aluksen varustuksen. Tutkimusmatkalla pelaajan on suoritettava kaivostoimintaa ja myytävä voitolla löydetyt esineet. Alusta voi kehittää ja miehistöä kouluttaa. == Vastaanotto == CU Amiga -lehden arvostelussa pelin Amiga-versio on saanut arvosanaksi 75/100. Computer + Video Games -lehden arvostelussa pelin Commodore 64 -versio on saanut arvosanaksi 84/100. Mikrobitin Jouni Mannonen antoi pelin Commodore 64- ja Amiga- versioille 81 pistettä sadasta.Mikrobitti 5/1990, sivu 44Tietokonepelien vuosikirja Pelit 1990 syksy, sivu 57 Saman lehden Jukka Tapanimäki antoi Mega Drive -versiolle 80 pistettä sadasta.Mikrobitti 12/1991, Konsolaatikko-palsta, sivu 64 == Lähteet == == Aiheesta muualla == * * * Starflight Sega Retro -sivustolla Luokka:Vuoden 1986 videopelit Luokka:Avaruuskaupankäynti- ja taistelupelit Luokka:Avoimen pelimaailman pelit Luokka:Tietokoneroolipelit Luokka:Amiga-pelit Luokka:Atari ST -pelit Luokka:Commodore 64 -pelit Luokka:MS-DOS-pelit Luokka:Mac OS -pelit Luokka:Sega Mega Drive -pelit Luokka:Yhdysvalloissa kehitetyt videopelit
Warhead

Warhead voi tarkoittaa jotain seuraavista: * Warhead, speed metal -yhtye * Warhead, Tarotin single * Warhead, Venomin single * Warhead, Moren albumi * Warhead, vuoden 1977 elokuva * Warhead, vuoden 1996 elokuva * Warhead, vuoden 1990 videopeli.
Härmän Siskot

Härmän Siskot on vuonna 1914 perustettu alahärmäläinen voimistelun erikosseura. ==Aiheesta muualla== *Kotisivut Luokka:Kauhavalaiset urheiluseurat Luokka: Suomalaiset voimisteluseurat Luokka:Vuonna 1914 perustetut urheiluseurat Luokka:Alahärmä
Charlotte Davy

Charlotte Davy (myös Carole Davy; 19. lokakuuta 1760 Chalonnes-sur-Loire, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli maallikkonainen Ranskan Angersin hiippakunnassa ja yksi Anjoun marttyyreistä Ranskan vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 1. helmikuuta. == Lähteet == Luokka:Ranskalaiset teloitetut Luokka:Ranskan suuren vallankumouksen henkilöt Luokka:Kristityt marttyyrit Luokka:Vuonna 1760 syntyneet Luokka:Vuonna 1794 kuolleet
European Film College

European Film College () on Tanskan Itä-Jyllannissa toimiva elokuva-alan oppilaitos. Vuonna 1993 toimintansa aloittanut pieni elokuvakoulu on organisatorisesti tanskalainen kansanopisto, joka järjestää yhden lukuvuoden mittaisia opintoja sekä lyhyempiä kesäkursseja elokuvanteon käytännön taidoissa: ohjaamisessa, käsikirjoittamisessa, elokuvauksessa, äänisuunnittelussa, näyttelijäntyössä, valaistuksessa, leikkauksessa, elokuvatuotannossa ja dokumenttielokuvan teossa. Koulu sijaitsee Ebeltoftissa noin 50 kilometriä itään Aarhusin kaupungista, ja siellä opiskelee kerrallaan runsaat sata opiskelijaa. Opetuskielenä on englanti. Koulurakennukset on suunnitellut suomalainen arkkitehtikaksikko Mikko Heikkinen ja Markku Komonen, ja he olivat työstään ehdolla Mies van der Rohe -arkkitehtuuripalkinnon saajiksi. (Tilaajille) ==Lähteet== Luokka:Elokuvakoulut Luokka:Tanskan koulutus
Suunta-Jurva

Suunta-Jurva on Kurikan Jurvassa toimiva suunnistusseura. Suunta-Jurva on perustettu vuonna 1994. == Aiheesta muualla == * Suunta-Jurvan kotisivut Luokka:Suomalaiset suunnistusseurat Luokka:Vuonna 1994 perustetut urheiluseurat Luokka:Kurikkalaiset urheiluseurat
San Mateon piirikunta

San Mateon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 771 410 vuonna 2017 ja sen pinta-ala on 1 930 neliökilometriä. Piirikunnan hallintokeskus on Redwood City. Suurin kaupunki on San Mateo. == Väestö == Piirikunnan asukkaista 39,5 prosenttia on valkoisia, 27,8 prosenttia aasialaisia ja 24,8 prosenttia latinalaisamerikkalaisia. 46,5 prosenttia puhuu myös muita kieliä kuin englantia. 84,9 prosenttia asukkaista on Yhdysvaltain kansalaisia. Piirikunnan väestön keski-ikä on 39,5 vuotta. ==Kuvia piirikunnasta== Tiedosto:Redwood City port aerial view.jpg|Redwood Cityn satama. Tiedosto:Point Montara Panorama.jpg|Montara State Beach. ==Lähteet== == Aiheesta muualla == *
Suomussalmen kotiseutumuseo

Suomussalmen kotiseutumuseo on perustettu vuonna 1967 ja se sijaitsee Kirkkoniemessä Kiantajärven rannalla. Museon päärakennus on Alanteen talo, joka on tuotu nykyiselle paikalleen Vuokin suunnasta Alanteenjärven rannasta. Talon vanhin osa on savupirtti, joka on rakennettu 1700-luvun lopussa. Rakennuksen kamarit valmistuivat 1800-luvun puolivälissä. Suomussalmen kotiseutumuseon esineistö keskittyy 1800–1900-luvuille, mutta löytyypä Alanteen talon kamarista kivikautisiakin esineitä. Museoalue käsittää kaikkiaan noin kaksikymmentä rakennusta, jotka ovat peräisin eri puolilta pitäjää. Alueen läheisyydessä on myös vuonna 1795 valmistuneen ristikirkon rauniot. Kirkko paloi maan tasalle talvisodassa. == Museoalueen rakennukset == #Päärakennus, Alanteen talo #Savusauna #Luhtiaitta #Paja #Vaateaitta #Vilja- aitta #Pyyntiaitta #Talli #Maitohuone #Navetta ja talo #Ruukinaitta #Riihi #Masiinahuone #Maitolava #Tervavene #Vinttikaivo #Lammaskatos #Keittokota #Maakellari #Lato #Ryytimaa #Kiikku #Koju #Henkilökunnan sosiaalitilat #WC == Valokuvia == Tiedosto:Suomussalmen kotiseutumuseo3.jpg|Museon sisäänkäynti Tiedosto:Suomussalmen kotiseutumuseo5.jpg|Yleiskuva museon alueelta Tiedosto:Suomussalmen kotiseutumuseo Alanteen pirtti.jpg|Museon päärakennus Alanteen pirtti Tiedosto:Suomussalmen kotiseutumuseo11.jpg|Alanteen pirtin uuni Tiedosto:Suomussalmen kotiseutumuseo näyttely.jpg|Räsymattoja näyttelyssä Tiedosto:Suomussalmen kotiseutumuseo12.jpg|Kiviesineitä ja työkaluja Tiedosto:Suomussalmen kotiseutumuseo9.jpg|Navetta Tiedosto:Suomussalmen kotiseutumuseo navetta.jpg|Navetta ja maitohuone Tiedosto:Suomussalmen kotiseutumuseo7.jpg|Talli Tiedosto:Suomussalmen kotiseutumuseo2.jpg|Luhtiaitta Tiedosto:Suomussalmen kotiseutumuseo Ruukinaitta.jpg|Ruukinaitta noin vuodelta 1870 Tiedosto:Aitat 5.jpg|Aitat Tiedosto:Suomussalmen kotiseutumuseo lato.jpg|Lato Tiedosto:Suomussalmen kotiseutumuseo4.jpg|Savusauna Tiedosto:Suomusalmen kotiseutumuseon savusauna.jpg|Savusauna sisältä Tiedosto:Suomussalmen kotiseutumuseo pyykkilautoja.jpg|Pyykkilaudat savusaunassa Tiedosto:Suomussalmen kotiseutumuseo venekatokset.jpg|Venekatokset Tiedosto:Suomussalmen kotiseutumuseo10.jpg|Tervatynnyreitä veneessä == Aiheesta muualla == * Suomussalmen kotiseutumuseo Facebookissa * Suomussalmen kotiseutumuseo Kainuun museoita ja kulttuuriympäristökohteita -portaalissa *Suomussalmen kotiseutumuseon esittelyvideo YouTubessa == Lähteet == Luokka:Suomen kotiseutumuseot Luokka:Kainuun paikallismuseot Luokka:Suomussalmen museot Luokka:Suomen 1700-luvulla rakennetut rakennukset ja rakennelmat
Jungfruholmen

Jungfruholmen on saari Kemiönsaaren kunnassa Varsinais-Suomessa. Saari sijaitsee Kemiönsaaren länsipuolella ja kuuluu Saaristomeren kansallispuistoon. Jungfruholmen ja kolme muuta saarta ovat kasvaneet yhteen. Kokonaisuus Jungfruholmen-Högholmen-Skansholmen merkitään usein kartoissa pelkkänä Högholmenina. Jungfruholmen on kolmoissaaren pohjoisin osa. Saarella sijaitsee Saaristomeren suurin hiidenkirnu. Jungfruholmenin länsipuolella avautuu Gullkronanselkä. Etelässä sijaitsee pieni Lindholmen ja idässä Jungfrusund erottaa saaren Kemiönsaaren pääsaaresta. Jungfruholmenin vieressä oleva salmi Jungfrusund on vanha merenkulkureitti. Sitä on luultavasti käytetty jo rautakaudella. Suojainen salmi on ollut myös hyvä levähdyspaikka laivoille. Keskiajalla Jungfruholmeniin ja salmen ympäristöön on rakennettu pieniä linnoitteita ja huoltorakennuksia. Salmi on käynyt myöhäiskeskiajalla liian matalaksi suurimmille laivoille, joten reitti siirtyi kulkemaan Jungfruholmenin länsipuolelta. Myöhemmin venäläiset linnoittivat salmea ja Jungfruholmenille rakennettiin ryssänuuneja, kommendantin talo ja tykkipatteri. ==Lähteet== Luokka:Kemiönsaaren saaret
Cloud9

Cloud9 (puhekielessä C9) on vuonna 2013 perustettu pohjoisamerikkalainen elektronisen urheilun seura, jonka päämaja sijaitsee Santa Monicassa, Kaliforniassa. Seuran perustivat alun perin League of Legendsiä varten Jack ja Paullie Etienne. Cloud9:llä on ollut vuosien varrella toimintaa monissa peleissä, kuten Counter-Strike: Global Offensive (myöh. Counter-Strike 2), Halo Infinite, Hearthstone, League of Legends, Overwatch, Super Smash Bros. Melee, Teamfight Tactics ja Valorant. Cloud9:n Counter-Strike-joukkue on voittanut merkittävimpänä yhden major-turnauksen, ELEAGUE Major: Boston 2018:n. League of Legendsissä Cloud9 on menestynyt paljon, ja se on yksi historian parhaimmista joukkueista. == Lähteet == == Aiheesta muualla == * Virallinen sivusto * Twitter * Youtube * Instagram/ * Facebook Luokka:Yhdysvaltalaiset elektronisen urheilun seurat Luokka:Kalifornian urheilu Luokka:Los Angelesin piirikunta Luokka:Vuonna 2013 perustetut urheiluseurat
Makli

Makli on noin kymmenen neliökilometrin laajuinen nekropoli Pakistanissa Thattan kaupungin lähellä. Se on ollut käytössä 1300-luvulta saakka, ja se on listattu Unescon maailmanperintöluetteloon. Makli sijaitsee lähellä Indusjoen suiston kärkeä samannimisen kukkulajonon reunamilla. Nekropoli on aivan Thattan kaupungin lähellä. Sen pinta-ala on lähes kymmenen neliökilometriä, ja siellä on puolesta miljoonasta miljoonaan hautaa. Ensimmäinen Makliin yhdistetty henkilö oli suufilaisuuden pyhimys Jamali, joka haudattiin sinne 1300-luvulla. Hän oli ensin perustanut alueelle suufilaisen kokoontumispaikan khanqahin ja toivoi tulevansa sinne myös haudatuksi. Kun Sindhin hallitsija Jam Tamachi kuuli Jamalin hauta-aikeista, hän päätti tehdä oman hautapaikkansa aivan Jamalin viereen. Maklista tuli huomattava nekropoli Samma-dynastian aikana, sillä heidän pääkaupunkinsa oli Thattan lähellä. Pakistanilainen arkkitehtuurihistorioitsija Ihsan H. Nadiem on jakanut Maklin monumentit kolmeen ryhmään. Vanhin niistä on pohjoisryhmä, jonka merkittävin muistomerkki on vuosina 1461–1509 hallinneen Jam Nizamuddin II:n hauta. Rakennus on kuutionmuotoinen, ja se on jokaiselta sivultaan 11,4 metriä. Se on saanut ehkä inspiraationsa Mekan Kaabasta. Rakennuksen tukipilarit on taitavasti koristeltuja. Uudemmat ryhmät sijaitsevat vanhimman ryhmän eteläpuolella. Keskimmäisen ryhmän huomattavin rakennus on vuosina 1554–1565 hallineen ’Isa Khan Tarkhan I:n hauta. Se poikkeaa selvästi aiemmista Samma-kauden muistomerkeistä. Se on suorakulmion muotoinen, ja sen keskellä olevaa tilaa reunustaa oma muuri ja mihrab. Rakennuksen sisäseinillä on tekstejä Koraanista. Eteläisimmässä ryhmässä on monia merkittäivä hautoja 1600-luvulta. Diwan Shurfa Khanin haudassa on selviä vaikutteita Keski-Aasiasta. Sultan Isa ibn Mirzan haudassa on puolestaan yhtäläisyyksiä Lahoren suurmogulihautoihin. Makli valittiin vuonna 1981 Unescon maailmanperintöluetteloon, ja se on Sindhin alueen yhteiskunnalista ja poliittista perintöä. Monet haudoista on ränsistyneitä, ja niitä uhkaavat muun muassa tulvat ja vandalismi. Sindhin hallinto määräsi vuonna 2018 Makliin moottoriajoneuvokiellon. Samalla se kielsi myös alueen nykyisen hautakäytön. == Lähteet == == Aiheesta muualla == Luokka:Hautausmaat Luokka:Pakistanin rakennukset ja rakennelmat Luokka:Unescon maailmanperintökohteet Pakistanissa Luokka:Islamilainen arkkitehtuuri Luokka:Sindh
Kauppakeskus Merituuli

Kauppakeskus Merituuli sijaitsee Espoon Suomenojalla Nöykkiön kaupunginosassa. Se perustettiin vuonna 1970 ja sitä laajennettiin 1998 ja 2014. Merituuli on erikoistunut vapaa-aikaan, rautakauppaan ja sisustukseen. Merituulessa on useita Keskon omistamia liikkeitä, kuten päivittäistavaramyymälä K-Supermarket ja rautakauppa K-Rauta, jotka käsittävät suuren osan kauppakeskuksen tiloista. Kaikkiaan liikkeitä on 11 (huhtikuu 2024). Merituulen kauppakäytävä on pieni suhteessa kauppakeskuksen pinta-alaan. Liiketoiminnan erikoistumisen ja liikkeiden suuren koon johdosta Merituuli on niin sanottu retail park. Autojen pysäköintipaikat, joita on yli 500, on sijoitettu kauppakeskuksen etupihalle. Myös sähköautoille on latauspaikkoja. Länsiväylän Finnoonsolmu sijaitsee Merituulen läheisyydessä. Kuitinmäentie ja Finnoontie puolestaan sijaitsevat Merituulen välittömässä läheisyydessä, ja niiltä kulkevat useat paikallisbussilinjat.https://kartat.espoo.fi/IMS/?layers=Opaskartta&lon;=Kaupunginosat&cp;=6672278,25483758&z;=0.25&title;=Kauppakeskus%20Merituuli Nimestään huolimatta Merituulentie ei nykyisin sijaitse kauppakeskuksen lähellä. == Merituulen liikkeet== *Hesburger *K-Supermarket *Kontti- kierrätystavaratalo *WTC WB Barbers *Paku Kympillä.fi *K-Rauta *Isku (Isku Koti Myymälä) *Pisarameri Oy *Intersport *Budget Sport *HopLop == Lähteet == Luokka:Espoon kauppa- ja ostoskeskukset Luokka:Nöykkiö
Bill Lee

William Byron Lee (s. 9. lokakuuta 1959 Franklin, Tennessee, Yhdysvallat) on yhdysvaltalainen liikemies ja poliitikko. Hän on toiminut tammikuusta 2019 alkaen Tennesseen 50. kuvernöörinä. Vuoden 2018 kuvernöörinvaaleissa hän kampanjoi businesspainotteisena republikaanina. Lee kasvoi pääosin Fernvalessa Tennesseessä ja opiskeli Auburnin yliopistossa Alabamassa. Lee aloitti kuvernöörinvaalikampanjansa huhtikuussa 2017. Hän kampanjoi sosiaalisena- ja taloudellisen konservatiivina. 6\. marraskuuta 2018 järjestetyissä vaaleissa Lee voitti demokraattien Karl Deanin. ==Yksityiselämä== Lee asuu Fernvalessa Maria-vaimonsa kanssa. He menivät naimisiin 2008. Leen ensimmäinen vaimo Carol Ann kuoli vuonna 2000 ratsastusonnettomuudessa. Lee on myöhemmin kertonut että kuolema oli yksi hänen elämänsä pahimmista ajoista. Tapahtuman jälkeen Lee lyhensi työaikaansa, jotta hän voisi keskittyä neljän lapsensa kasvatukseen. == Lähteet == Luokka:Tennesseen kuvernöörit Luokka:Yhdysvaltalaiset republikaanipoliitikot Luokka:Vuonna 1959 syntyneet Luokka:Elävät henkilöt
Sotkamon Makasiinimuseo

Sotkamon kruununmakasiini ja pitäjänmakasiini muodostavat yhdessä Sotkamon kotiseutumuseon. Kruununmakasiini on kunnostettu varsinaiseksi näyttelytilaksi, joka käsittää noin 1000 esinettä menneiltä vuosisadoilta aina nykypäivään saakka. Museossa on näytillä koulunkäyntiin ja tervanpolttoon liittyvää esineistöä, kuparisepän sekä suutarin työkaluja ja erikoisuutena Sotkamon vanhan pappilan piispan kamarista tuotu vessanpönttö. Pitäjänmakasiini on harvinainen yksilö, sillä sen sisätilat ovat säilyneet viljalaareineen alkuperäisessä kunnossa. == RakennuksetSotkamon kunta, kaavoitus- ja mittausosasto: Sotkamo, Kirkonkylän itäosan yleiskaava. s.11 == #Kruununmakasiini, rakennettu 1800-luvun alkukymmenillä #Pitäjänmakasiini, rakennettu 1840-luvulla == Valokuvia == Kuva: Sotkamon Makasiinimuseo.jpg| Etualalla kruununmakasiini ja takana pitäjänmakasiini Kuva: Sotkamon Makasiinimuseo näyttelystä.jpg| Näyttely Kuva: Sotkamon Makasiinimuseo 2.jpg | Makasiinimuseo tammikuussa 2019 Kuva: Sotkamon Makasiinimuseo 5.jpg| Pitäjänmakasiinin rakenteet ovat alkuperäisessä kunnossa Kuva: Perusnäyttelyä 3.jpg | Esihistorian osasto Kuva: Perusnäyttely.jpg| Kruununmakasiinin yläkerta == Lähteet == == Aiheesta muualla == * Sotkamo-Seuran ja Sotkamon Makasiinimuseon nettisivut * Kainuun paikallismuseoita ja kulttuuriympäristökohteita -portaali Luokka:Suomen kotiseutumuseot Luokka:Kainuun paikallismuseot Luokka:Sotkamon museot Luokka:Pitäjänmakasiinit
Gillette (täsmennyssivu)

Gillette tarkoittaa seuraavia asioita: * Gillette, parranajo- ja karvanpoistotuotteiden tuotemerkki * Jim Gillette, yhdysvaltalainen laulaja * Elexis LaVelle ”Lex” Gillette, yhdysvaltalainen vammaisyleisurheilija * Lt. Gillette, fiktiivinen hahmo Pirates of the Caribbean -elokuvasarjassa * William Gillette, yhdysvaltalainen näyttelijä, näytelmäkirjailija ja teatteriohjaaja * Gillette Stadium, Foxboroughissa sijaitseva urheilu- ja messukeskus * Gillette, kaupunki Yhdysvaltojen Wyomingissä
Muriel Bowser

Muriel Elizabeth Bowser (s. 2. elokuuta 1972 Washington (DC), Yhdysvallat) on yhdysvaltalainen poliitikko, joka on toiminut Columbian liittopiirin pormestarina vuodesta 2015 lähtien. Hän on demokraattisen puoleen jäsen. == Tausta ja yksityiselämä == Bowser on syntyperäinen washingtonilainen. Hänen vanhempansa olivat Joe ja Joan Bowser. Isä toimi kiinteistönhoitajana pääkaupungin julkisissa kouluissa ja äiti sairaanhoitajana. North Michigan Parkin alueella asuvaan perheeseen kuului viisi lasta, joista Muriel on nuorin. Isä Joe oli aktiivinen paikallispolitiikassa, mikä herätti Murielin oman kiinnostuksen politiikkaan jo nuorena. Uskonnolliselta vakaumukseltaan Bowser on katolilainen. Vuonna 2018 Bowser kertoi, että hän on adoptoinut tyttären, jolle hän antoi nimen Miranda. == Poliittinen ura == Bowserin poliittinen ura alkoi vuonna 2004, kun hänet valittiin naapuruston neuvoa- antavaan komiteaan (). Hän uusi paikkansa vuonna 2006 ilman vastaehdokasta. Samana vuonna 4. kaupunginosaa Washingtonin kaupunginvaltuustossa edustanut Adrian Fenty valittiin Columbian liittopiirin pormestariksi. Bowserista, joka johti Fentyn vaalikampanjaa, povattiin uutta 4. kaupunginosan edustajaa. Kun paikan täyttämiseen järjestettiin erillisvaalit, Bowser voitti saatuaan 40,4 % äänistä. Hän uusi paikkansa vuosina 2008 ja 2012. === Pormestarina === Maaliskuussa 2013 Bowser ilmoitti lähtevänsä mukaan pormerstarikisaan sanoen, että korruptio on merkittävä ongelma kaupungissa. Republikaanit eivät asettaneet vastaehdokasta hänelle, ja Bowser voitti saatuaan 54,5 % äänistä. Bowser vannoi virkavalansa 2. tammikuuta 2015. Noustuaan pääkaupungin pormestariksi Bowser oli historian nuorin virassa aloittanut henkilö. Toisen virkakauden hän aloitti tammikuussa 2019. Vuoden 2022 vaaleissa Bowser voitti jälleen vaalit saatuaan 76 % ja jatkoi kolmannelle kaudelleen. Tämän myötä Bowserista tuli Yhdysvaltain historian ensimmäinen afroamerikkalainen nainen, joka on valittu kolmesti jonkin kaupungin pormestariksi. === Poliittisia kantoja === Bowser kannattaa Washingtonin muuttamista osavaltioksi. == Lähteet == == Aiheesta muualla == Luokka:Washingtonin (DC) pormestarit Luokka:Yhdysvaltalaiset demokraattipoliitikot Luokka:Vuonna 1972 syntyneet Luokka:Afroamerikkalaiset Luokka:Elävät henkilöt
Tervajärven talomuseo

Tervajärven talomuseo on museo Sotkamossa Sumsan kylässä. Tervajärven taloa voidaan pitää vanhana, sillä Heikkisen suku on asuttanut sitä 1600-luvulta lähtien. Talon rakennukset sijoittuvat niin, että ne muodostavat suljetun pihapiirin. Museon päärakennus on vuodelta 1866, mutta näyttely kuvaa talon arkea 1950-luvun alussa. Museoalueen vanhimpia rakennuksia ovat kaksi pientä aittaa (liha- ja vilja-aitat), jotka rakennettiin todennäköisesti 1700-luvulla. Tie Tervajärven talolle valmistui vuonna 1958. Tämä tarkoitti sitä, että tiettömän taipaleen taakse uudet vaikutteet saapuivat tavallista hitaammin. Tervajärven maalaistalossa elettiin muutoin aktiivisesti, sillä siellä luettiin aktiivisesti lehtiä, kuunneltiin radiota ja harrastettiin musiikkia. == RakennuksetTervajärven talomuseo (museon oma esite). Tervajärven talomuseon asemapiirros. s.4. == # Päärakennus, valmistunut 1866 # Luhtiaitta # Liha-aitta, rakennettu todennäköisesti 1700-luvulla # Vilja-aitta, rakennettu todennäköisesti 1700-luvulla == Valokuvia == Kuva: Tervajärven talomuseon aitat.jpg| Tervajärven talomuseon (vas.) Liha- ja vilja-aitat Kuva: Sotkamo Tervajärven talomuseo.jpg| Näkymä ulkomuseoalueesta Kuva: Tervajärven talomuseo3.jpg|Tervajärven talomuseon tulisija Kuva: Tervajärven talomuseon Sotkamossa.jpg|Tervajärven talomuseo syysauringon loisteessa Kuva: Aitan sisätilat Tervajärven talomuseossa.jpg|Vastat kuivumassa Kuva: Viskuri Tervajärvellä.jpg|Tervajärven talomuseon esineistöä Kuva: Tervajärven talomuseon esineistöä.jpg|Tervajärven talomuseon esineistöä Kuva: Tervajärvi sänky.jpg|Sänky luhtiaitassa Kuva: Tervajärvi näyttely.jpg|Päärakennus sisältä Kuva: Tervajärvi luhti.jpg|Luhtiaitta Kuva: Tervajärvi luhti (2).jpg|Luhtiaitta Kuva: Tervajärvi kätkyt.jpg|Kehto Kuva: Tervajärvi aitat (2).jpg|Pihapiirin aittoja == Aiheesta muualla == *Tervajärven talomuseo Kainuun paikallismuseoita ja kulttuuriympäristökohteita -portaalissa == Lähteet == Luokka:Kainuun paikallismuseot Luokka:Sotkamon museot Luokka:Suomen 1700-luvulla rakennetut rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Jagdish Singh

Jagdish Singh (; s. 1. heinäkuuta 1991) on intialainen maastohiihtäjä. Singh sijoittui Val di Fiemmen MM-kilpailuissa 2013 vapaan hiihtotyylin 15 kilometrillä 143:nneksi. Vuoden 2018 talviolympialaisissa hän hiihti vapaan hiihtotyylin 15 kilometrillä 103:nneksi. == Lähteet == Luokka:Intialaiset maastohiihtäjät Luokka:Vuonna 1991 syntyneet Luokka:Elävät henkilöt
Bahadur Prasad

Bahadur Prasad Singh (s. 1. syyskuuta 1965) on uransa lopettanut intialainen keskimatkojen juoksija. Hän pitää nimissään 5 000 metrin juoksun Intian ennätystä, jonka hän juoksi Englannin Birminghamissa 27. kesäkuuta 1992. 23. joulukuuta 1995 hän juoksi Chennaissa Etelä-Aasian kisojen 1 500 metrillä ajan 3.38,00, joka myös on Intian ennätys. Prasad Singh edusti maataan olympialaisissa 1992 Barcelonassa ja 1996 Atlantassa. Barcelonassa hän osallistui 5 000 metrille, mutta ei päässyt jatkoon alkueristä. Atlantassa hän osallistui 1 500 metrin juoksuun ja jäi alkuerässään kahdeksanneksi karsiutuen näin jatkosta. ==Lähteet== * Luokka:Intialaiset keskimatkojen juoksijat Luokka:Intialaiset kestävyysjuoksijat Luokka:Vuonna 1965 syntyneet Luokka:Elävät henkilöt
Jansher Khan

Jansher Khan () (s. 15. kesäkuuta 1969 Peshawar, Pakistan) on pakistanilainen entinen squashin ykköspelaaja maailmassa. Uransa aikana hän voitti lajin maailmanmestaruutena pidetyn World Open turnauksen ennätykselliset kahdeksan kertaa vuosien 1987–1996 välillä. Lisäksi hän voitti British Openin kuudesti, Hong Kong Openin kahdeksan kertaa, World Super Seriesin neljästi ja Pakistan Openin kuudesti. Khanin vetäytyminen kentiltä kauden 2001 päätteeksi päätti myös Pakistanin 50 vuotta kestäneen dominanssin squash-kentillä. Aktiiviuransa jälkeen Khan toimi Pakistanin squash maajoukkueen päävalmentajana vuosina 2010-2011https://nation.com.pk/22-Dec-2010/janshers-appointment-as-national- squash-coach-welcomed| viitattu=18.2.2019 ja vuosina 2010–2012 ja 2015–2018 Pakistanin squashliiton presidentin neuvonantajana.http://www.aaj.tv/2010/12/jansher-appointed-advisor-to- president-psf/| viitattu=18.2.2019 Janser Khan ja aiempi pakistanilainen squash-mestari Jahangir Khan eivät ole sukua keskenään. ==Lähteet== Luokka:Pakistanilaiset squashinpelaajat Luokka:Vuonna 1969 syntyneet Luokka:Elävät henkilöt
Gaurav Gill

Gaurav Gill (s. 2. joulukuuta 1981) on intialainen ralliautoilija. Hän kilpailee pääasiallisesti FIA:n Aasian-Tyynenmeren rallisarjassa (APRC). == Ura == Ennen ralliuraansa Gill kilpaili moottoripyörillä ja voitti Intian Motocross-mestaruuden vuonna 1999. Tämän jälkeen hän siirtyi nelipyöräisiin. Gill voitti ralliautoilun Intian mestaruuden neljästi vuosina 2007, 2009, 2011 ja 2014. Vuonna 2012 hän sijoittui Aasian-Tyynenmeren sarjassa toiseksi ja voitti mestaruuden ensimmäisenä intialaisena kuljettajana vuonna 2013. Hän uusi mestaruutensa vuosina 2016 ja 2017. Aasian-Tyynenmeren rallisarjassa Gill on ajoi vuosina 2012–2017 Škoda Fabia S2000- ja R5 -ralliautoilla kunnes vaihtoi kaudelle 2018 Ford Fiesta R5:een. Intian kansallisen sarjan kisoissa hänen ajokkinaan on ollut intialainen Mahindra XUV, jolla ei ole kansainvälisiä luokituksia. ==Lähteet== Luokka:Intialaiset ralliautoilijat Luokka:Elävät henkilöt Luokka:Vuonna 1981 syntyneet
The Reason of Church-Government Urged against Prelaty

The Reason of Church-Government Urged against Prelaty on englantilaisen runoilija John Miltonin julkaisema essee vuodelta 1642. Milton perustelee poliittisessa tekstissään, miksi hän pitää parempana presbyteeristä eikä episkopaalista järjestäytymismuotoa Englannin kirkolle. Milton perustelee kantaansa viittaamalla heprealaiseen Raamattuun. Essee on tarkoitettu vastaukseksi piispa Joseph Hallin ja arkkipiispa James Ussherin näkemyksille. Luokka:John Miltonin teokset Luokka:Esseet Luokka:Kristillinen kirjallisuus
Takatalo

Takatalo on sukunimi, joka on muun muassa seuraavilla suomalaisilla henkilöillä: * Mervi Takatalo (s. 1981), näyttelijä * Pellervo Takatalo (1914–1976), kommunisti ja vastarintamies
Nadeem Iqbal

pienoiskuva|Iqbal Sotšin talviolympialaisissa 2014.Nadeem Iqbal (s. 1983) on intialainen uransa päättänyt maastohiihtäjä. Iqbal sijoittui Val di Fiemmen MM-kilpailuissa 2013 vapaan hiihtotyylin 15 kilometrillä 145:nneksi. Vuoden 2014 talviolympialaisissa hän hiihti perinteisen hiihtotyylin 15 kilometrillä 85:nneksi. == Lähteet == Luokka:Intialaiset maastohiihtäjät Luokka:Vuonna 1983 syntyneet Luokka:Elävät henkilöt
Federation of Free Traders

Federation of Free Traders (lyhyesti F.O.F.T) on Gremlin Graphicsin kehittämä ja julkaisema avaruussimulaatiopeli, joka on julkaistu vuonna Amigalle ja Atari ST:lle. Pelistä ennakoitiin haastajaa Elitelle pitkään ennen julkaisua. == Pelaaminen == Peli koostuu avaruuden tutkimisesta ja kaupankäynnistä kuten Elite. == Vastaanotto == The One -lehti antoi pelille arvosanaksi 89/100 arvostelussaan. CU Amiga -lehti antoi pelille arvosanaksi 76/100 arvostelussaan. == Lähteet == == Aiheesta muualla == * * * FoFT - Federation of Free Traders AtariMania.com Luokka:Vuoden 1989 videopelit Luokka:Amiga- pelit Luokka:Atari ST -pelit Luokka:Avaruuskaupankäynti- ja taistelupelit
Thatta

Thatta on kaupunki Pakistanin eteläosassa, Sindhin provinssissa. Se sijaitsee noin 100 kilometrin päässä Karachista. Vuonna 2017 siellä oli noin 55 000 asukasta. Thatta on ollut kolmen dynastian pääkaupunki: Samma (1335-1520), Arghun (1520-1555) ja Tarkhan (1555-1665). Näiden dynastioiden ajalta on muistomerkkejä Maklin nekropolissa. Makli on Unescon maailmanperintökohde. Kaupungin tärkeimpiä tuotteita ovat puuvillasta ja silkistä tehdyt vaatteet. Ympäröivällä alueella kasvatetaan sokeriruokoa ja kameleita. == Lähteet == == Aiheesta muualla == Luokka:Pakistanin kaupungit Luokka:Sindh
Kalevi Ruokosuo

Lauri Kalevi Ruokosuo (1. kesäkuuta 1929 Hausjärvi – 14. tammikuuta 2019 Espoo)Kuolinilmoitus, Helsingin Sanomat 10.2.2019, s. C 18 oli suomalainen arkkitehti. Arkkitehdiksi hän valmistui Teknillisestä korkeakoulusta 1958. Myöhemmin Ruokosuo vaikutti muun muassa Suomen Teknisen Seuran valtuustossa, Suomen Arkkitehtiliiton hallituksessa ja valtuustossa sekä Suomen Konsulttitoimistojen Liiton hallituksessa. Opiskelun ohessa Ruokosuo työskenteli muun muassa Alvar Aallon sekä Aili ja Niilo Pulkan arkkitehtitoimistoissa ja jatkoi valmistuttuaan ensin Einari Teräsvirran ja sitten Esko Mäkelän toimistossa. Oma arkkitehtitoimiston hän perusti 1961. Ruokosuo myi toimistonsa 1989 mutta jatkoi sen palveluksessa vielä muutaman vuoden. Hän sai päättää työuransa johtamalla Helsinki-Vantaan lentoaseman kotimaan terminaalin suunnittelua 1992–1993. Ympyrä sulkeutui: hän oli tehnyt myös diplomityönsä Helsingin lentoasemasta. Ruokosuo tunnettiin hyvänä asuntosuunnittelijana. Toimisto suunnitteli myös teollisuus- ja liikerakennuksia, kouluja ja päiväkoteja. == Lähteet == Luokka:Suomalaiset arkkitehdit Luokka:Vuonna 1929 syntyneet Luokka:Vuonna 2019 kuolleet
Columbian liittopiirin pormestari

Columbian liittopiirin pormestarilla () on toimeenpanovalta Columbian liittopiirissä (Washington DC). Virka perustettiin vuonna 1973 säädetyn District of Columbia Home Rule Act -lain nojalla, jonka yhteydessä perustettiin myös Washingtonin 13-paikkainen kaupunginvaltuusto. Nykyisenä pormestarina toimii Muriel Bowser, joka valittiin kolmannelle kaudelleen vuonna 2022. Vuonna 2023 pormestarin vuosipalkka oli 250 000 dollaria. == Valinta ja valtaoikeudet == Pormestari valitaan vaaleilla ja toimikausi on neljä vuotta. Virkakausien määrää ei ole rajoitettu ja vaalit järjestetään Yhdysvaltain välivaalien yhteydessä. Mikäli pormestari ei kykene hoitamaan thetäväänsä, sitä hoitaa kaupunginvaltuuston puheenjohtaja kunnes uusi pormestari on valittu. Tullakseen valituksi, henkilön tulee täyttää seuraavat ehdot: * äänioikeutettu * on asunut liittopiirin alueella väh. vuoden ennen vaaleja * ei saa toimia missään muussa poliittisessa luottamustehtävässä tai palkkatyössä tai harjoita elinkeinoa toimiessaan pormestarina Pormestarilla on velvollisuus toimeenpanna liittopiirin lakeja, ja joko hyväksyä tai hylätä kaupunginvaltuuston hyväksymiä lakeja. Hänellä on myös vastuu julkisista palveluista, julkisista rakennuksista, poliisi- ja palolaitoksista, suurimmasta osasta liittopiirin virastoista, sekä julkisista oppilaitoksista. Pormestarin valtaa rajoittaa kuitenkin se, että Yhdysvaltain kongressi voi käyttää veto-oikeutta kaupungin lainsäädännössä. Pormestarin toimisto valvoo liittopiirin 8,8 miljardin dollarin vuosibudjettia. == Luettelo pormestareista == # Kuva Nimi Kausi Puolue Kausi alkoi Kausi päättyi 1 Walter Washington 2. tammikuuta 1975 2. tammikuuta 1979 Demokraatti 2 Marion Barry 2. tammikuuta 1979 2. tammikuuta 1991 Demokraatti 3 Sharon Pratt 2. tammikuuta 1991 2. tammikuuta 1995 Demokraatti 4 Marion Barry 2. tammikuuta 1995 2. tammikuuta 1999 Demokraatti 5 Anthony A. Williams 2. tammikuuta 1999 2. tammikuuta 2007 Demokraatti 6 Adrian Fenty 2. tammikuuta 2007 2. tammikuuta 2011 Demokraatti 7 Vincent C. Gray 2. tammikuuta 2011 2. tammikuuta 2015 Demokraatti 8 Muriel Bowser 2. tammikuuta 2015 virassa Demokraatti ==Lähteet== *
Tiera Skovbye

Tiera Skovbye (s. 6. toukokuuta 1995 Vancouver, Brittiläinen Kolumbia) on kanadalainen näyttelijä. Hänet tunnetaan ehkä parhaiten televisiossa Polly Cooperina Riverdale ja Robinina/Margotina Olipa kerran sarjoissa. Skovbyen ensimmäinen merkittävä rooli oli 10-vuotiaana Janena draama-sarjassa Painkiller Jane vuonna 2007. Skovbye on esiintynyt myös useissa televisioelokuvissa. Vuoden 2017 alussa hän aloitti Polly Cooperina CW- teini- draama-sarjassa Riverdale. Skovbye näytteli myös Zelenan ja Robin Hoodin tyttärenä Robinina Olipa kerran sarjan seitsemännellä kaudella. Vuonna 2018 Skovbye näytteli kauhu–mysteerielokuvassa Summer of 84. == Yksityiselämä == Skovbye syntyi Vancouverissa, Brittiläisessä Kolumbiassa. Hänellä on pikkusisko Ali, joka on ammatiltaan myös näyttelijä. 14\. elokuuta 2017 Skovbye ilmoitti kihlauksestaan Jameson Parkerin kanssa. == Filmografia == Elokuvat Vuosi Nimi Rooli Huom. 2005 24/7 Pikkutyttö Braun Lyhytelokuva 2008 Arpajaiset Nancy Hutchinson Lyhytelokuva 2010 Poistamaton poika Alaikäinen lapsi # 1 Lyhytelokuva 2012 Tyttö käynnissä Jezabel Itsenään 2012 Joulutarina 2 Drucilla Gootrad Straight-to-video 2013 Teeskennellä emma Lyhytelokuva 2013 Rocketship Misfits Luokkatoveri Lyhytelokuva 2015 Jopa karitsat ovat hampaita Katie 2018 Kesä '84 Nikki Kaszuba 2018 Keskiyön aurinko Zoe Carmichael 2018 Miracle Season Brie Televisiosarjat Vuosi Nimi Rooli Huom. 2007 Painkiller Jane 10-vuotias Jane 3 Jaksoa 2007 Kaya Real Shandi Palmer Jakso: "Every Breath You Take" 2008, 2013 Supernatural Nuori Bela / Honor Jakso: "Time Is on My Side", "Rock and a Hard Place" 2010 The Troop Darla Robinson Jakso: "Double Felix" 2010 Dead Lines Spencer Fyne Televisioelokuva 2010 Wishing Well Sam Turner 2010, 2013 R. L. Stine's The Haunting Hour Anna Jaksot: "The Dead Body" ja "Dead Bodies" 2011 Three Weeks, Three Kids Alice Norton Televisioelokuva 2012 Wingin' It Sarah Jakso: "Practical Romance" 2012 R. L. Stine's The Haunting Hour Flynn Jakso: "Headshot" 2013 Blink Mia 2013 Forever 16 Raven Televisioelokuva 2013 Spooksville Daniela Jakso: "The Wicked Cat" 2014 The Unauthorized Saved by the Bell Story Elizabeth Berkley Televisioelokuva 2014 Christmas Icetastrophe Marley Crooge Televisioelokuva 2014 A Christmas Tail Olivia Burgin Televisioelokuva 2015 Sugarbabies Tessa Bouillette Televisioelokuva 2015 Liar, Liar, Vampire Caitlyn Crisp Televisioelokuva 2015 Arrow Madison Danforth Jakso: "The Candidate" 2015 Minority Report Young Agatha Jakso: "The American Dream" 2015 Mark &amp; Russell's Wild Ride Ashley Televisioelokuva 2016 Revenge Porn Peyton Harris Televisioelokuva 2016 Dead of Summer Deb (20-vuotiaana) Jakso: "The Dharma Bums" 2016 Christmas Cookies Brooke Televisioelokuva 2017–2023 Riverdale Polly Cooper Sivurooli 2017 Secrets of My Stepdaughter Rachel Kent Televisioelokuva 2017 One Small Indiscretion Elle Televisioelokuva 2017–2018 Olipa kerran Margot/Robin Sivurooli (kausi 7) == Lähteet == == Aiheesta muualla == * Luokka:Kanadalaiset näyttelijät Luokka:Vuonna 1995 syntyneet Luokka:Elävät henkilöt